b'\n_START_ARTICLE_\nBesatt\n_START_SECTION_\nHistoria\n_START_PARAGRAPH_\nBesatt perustettiin vuonna 1991 Beldarohin ja Weronisin ideasta levitt\xc3\xa4\xc3\xa4 saatanallista ideoitaan musiikin v\xc3\xa4lityksell\xc3\xa4. Ensimm\xc3\xa4isin\xc3\xa4 vuosina heill\xc3\xa4 oli paljon ongelmia kokoonpanon, v\xc3\xa4lineist\xc3\xb6n ja harjoitustilojen kanssa. N\xc3\xa4ilt\xc3\xa4 vuosilta yhtyeelt\xc3\xa4 on kaksi nauhoitetta Ares ja Wieki ciemne. Vuonna 1994 Fulmineus liittyi yhtyeeseen, joten viimeinkin kokoonpano vakiintui: Beldaroh soitti bassoa, Weronis kitaraa ja Fulmineus hoiti ty\xc3\xb6ns\xc3\xa4 solistina ja rumpalina._NEWLINE_Vuonna 1996 yhtye nauhoitti ensimm\xc3\xa4isen demonsa nimelt\xc3\xa4\xc3\xa4n Czarci Majestat. T\xc3\xa4m\xc3\xa4 sis\xc3\xa4lsi black metal -musiikkia keskitemmolla ja melodioilla. T\xc3\xa4m\xc3\xa4 demo aloitti heid\xc3\xa4n uransa. Vuonna 1997 toinen kitaristi Creon liittyi yhtyeeseen ja he k\xc3\xa4viv\xc3\xa4t studiossa j\xc3\xa4lleen ja tekiv\xc3\xa4t ensimm\xc3\xa4isen levyns\xc3\xa4 In Nomine Satanasin. T\xc3\xa4m\xc3\xa4n julkaisun j\xc3\xa4lkeen Weronis j\xc3\xa4tti yhtyeen ideologisista syist\xc3\xa4. 1999 Besatt nauhoitti toisen virallisen levyns\xc3\xa4, Hail Luciferin. 2000 oli vuorossa split-levy Underground Satanic Split puolalaisen Unhallowedin ja kreikkalaisen Tragedy Beginsin kanssa. Vuonna 2001 nauhoitettiin yhtyeen j\xc3\xa4rjestyksess\xc3\xa4 kolmas albumi, Hellstorm, levy sis\xc3\xa4lsi materiaalia Besattilta vuosilta 1993\xe2\x80\x931999 uudelleen nauhoitettuna. Nauhoituksen valmistuttua Creon ja Fulmineus l\xc3\xa4htiv\xc3\xa4t yhtyeest\xc3\xa4 ja Agonus liittyi kitaristiksi._NEWLINE_Huhtikuussa 2002 yhtye nauhoitti uuden MCD:n Roots of Evilin levy sis\xc3\xa4lsi uusia kappaleita ja Gorgorothin Gorgorothin sek\xc3\xa4 Kreatorin Tormentorin coverit. T\xc3\xa4m\xc3\xa4n levyn j\xc3\xa4lkeen Fulemineus tuli takaisin. Tammikuussa 2003 nauhoitettiin kaksi kappaletta split-albumille Scream of the Eastern Lands, jossa Besattin lis\xc3\xa4ksi soitti Dub Buk, Inferno, Immortal Hammer, Negur\xc3\xa3 Bunget sek\xc3\xa4 Verdeleth. Vuonna 2004 yhtye nauhoitti nelj\xc3\xa4nnen albuminsa, joka oli nimelt\xc3\xa4\xc3\xa4n Sacrifice for Satan. Huhtikuussa yhtye nauhoitti kolme kappaletta Split-vinyylilevylle, jolla soittivat my\xc3\xb6s ranskalainen Armageddon, portugalilainen Inner Helvete sek\xc3\xa4 yhdysvaltalainen Misantrophy. N\xc3\xa4m\xc3\xa4 kappaleet julkaistiin my\xc3\xb6s Split-CD:ll\xc3\xa4 Arkonan ja Thirstin kanssa. Pian t\xc3\xa4m\xc3\xa4n j\xc3\xa4lkeen Agonus l\xc3\xa4hti yhtyeest\xc3\xa4. H\xc3\xa4nen tilalleen nousi Fulmineus ja uusi rumpali Morbid liittyi ryhm\xc3\xa4\xc3\xa4n. Vuonna 2005 he nauhoittivat viidennen albuminsa nimelt\xc3\xa4 Black Mass. Vuonna 2006 tuli ulos yhtyeen kokoelmalevy, joka oli nimelt\xc3\xa4\xc3\xa4n Czarci Majestat, jonka j\xc3\xa4lkeen samaisen vuonna yhtye julkaisi nelj\xc3\xa4 kappaletta sis\xc3\xa4lt\xc3\xa4neen Diabolic Altarin. Vuoden 2007 alussa yhtye jatkoi kokopitkien julkaisemista ja t\xc3\xa4ll\xc3\xa4 kertaa p\xc3\xa4iv\xc3\xa4nvalon sai j\xc3\xa4rjestyksess\xc3\xa4 viides albumi Triumph of Antichrist. Yhtye \xc3\xa4\xc3\xa4nitti kolme uutta kappaletta tammikuussa 2008, jotka julkaistiin samana vuonna ulostulleella split-levyll\xc3\xa4, johon Besattin lis\xc3\xa4ksi osallistui Evilwar ja Infernal Kingdom.'